Juliana Dogbadzi

Juliana Dogbadzi yɛ Ghana Nyimpa Kyɛfa kasamafo a oenya Reebok Nyimpa Kyɛfa Abawdobɔdze.

Dogbadzi yɛ nkan no Trokosi onyaa ne tsir dzidzii mu a sesei ɔyɛ ɔsaber dze tsia dɛm adzeyɛ yi a ɔdze kwesienyimpi twe mbasiamba kɔ ɔberɛ mu, wɔdze tua hɔnho nyimpa bi bɔn kaw. 

Mfe du-esuon na wɔyɛɛ Juliana Dogbadzi Trokosi wɔ Ghana na wɔtseetsee no honam enyi do, adwen mu na na awardze mu kɛpem dɛ onyaa mfe eduonu-ebiasa a otumii guanee fii hɔn korabew hɔ. 

Ɔdze fɛkuw bi a akatua nnyi mu bɔbɔɔ adze, International Needs Ghana, a ɔyɛ edwuma dze boa hɔn a Trokosifo woenya hɔn tsir edzidzi mu.

 Noho asɛm 
Dogbadzi wɔ mfe esuon no, n'awofo gyaa no seraha maa Trokosi bosomfie no dɛ onkotua adzewia ho kaw bi a ne Nanabanyin yɛe. Hɔn a wodzi Trokosi no ekyir no see no dɛ no som a ɔrokɔsom yi beyi abɛbrɛsɛ a atɔ n'ebusua no do nyinara. Dogbadzi soom mfe du-esuon a nna ngyinado ka ho. Dɛm ber yi, wɔkyee no kɔm, ɔyɛɛ edwuma mbordo, wɔboor no na afei wɔamma ɔannkɔ skuul. Odzii mfe du-ebien no, kɔmfo bi oedzi mfe eduokorɔn too no mbɔndar a ɔyɛ n'abakan ne papa.

Odzii mfe eduonu-enum no, Dogbadzi guanee fir Trokosi bea hɔ kɛhyɛɛ ase ɔsaber ase tsiaa hɔn, a ogyaa akasakasa too ɔman Ghana mu.

Dogbadzi dze International Needs Ghana bɔbɔɔ adze, a ɔmaa mbasiafo apem fahodzi wɔ Trokosi nsamu wɔ abosomfie du-enum mu.

Afe 1999 mu no, onyaa Reebok Nyimpa Kyɛfa Abawdobɔdze.

Mbaa no mu kor a no kuw no boae maa no fahodzi yɛ Brigitte Sossou Perenyi a Amɛrekanyi bi tseew no a noso kɔr do yɛɛ saber na wɔtoo no dzin dɛ BBC mbasiafo no mu kor wɔ afe 2018 mu.

 Mboaedze 

Nkyekyεmu:Ghanafo